b'\n_START_ARTICLE_\nThe Thief and the Cobbler\n_START_SECTION_\nHandling\n_START_PARAGRAPH_\nZigzag beskylder den noble skomakeren Tack for \xc3\xa5 ha angrepet han. Han m\xc3\xb8ter prinsesse Yumyum som har en \xc3\xb8delagt sko (som hun knekker med vilje) som skomakeren m\xc3\xa5 fikse f\xc3\xb8r Zigzag burer han inne. N\xc3\xa5r Tack blir ferdig med skoen burer Zigzag han inne. Tack og prinsesse Yumyum blir forelsket i hverandre, og Tack er usikker p\xc3\xa5 om han vil f\xc3\xa5 se henne igjen s\xc3\xa5 han pr\xc3\xb8ver \xc3\xa5 komme seg fri. Samtidig pr\xc3\xb8ver tyven (som ikke har noe navn) \xc3\xa5 stjele \xc2\xabde tre gullballene som beskytter gullbyen Bagdad fra d\xc3\xb8d og fordervelse\xc2\xbb. Samtidig med at tyven klarer \xc3\xa5 stjele \xc2\xabde tre gullballene\xc2\xab\xc2\xa0klarer Tack \xc3\xa5 komme seg fri fra fengslet. Alt kommer i ubalanse n\xc3\xa5r En\xc3\xb8yd og h\xc3\xa6ren hans planlegger \xc3\xa5 knuse  gullbyen Bagdad.\n_START_SECTION_\nOm produksjonen\n_START_PARAGRAPH_\nRichard Williams startet produksjonen av filmen i 1964. Han arbeidet mye med reklamer, TV-filmer og spillefilmintroer for \xc3\xa5 f\xc3\xa5 r\xc3\xa5d til \xc3\xa5 fullf\xc3\xb8re filmen sin. Filmen skulle egentlig hete The thief who never gave up, s\xc3\xa5 endret han det til The Princess and the Cobbler og til slutt holdt han seg til The thief and the cobbler. Etter tjue \xc3\xa5r hadde han bare fullf\xc3\xb8rt tjue minutter av sin. I 1993 hadde han femten minutter igjen av filmen. Da det n\xc3\xa6rmet seg deadline  mistet  Williams kontroll over den, og Miramax forkortet filmen, la til scener og endret enkelte av konseptene._NEWLINE_Filmen kom ut under navnet "Arabian Knight" i 1993.\n_START_SECTION_\nThe recobbled cut\n_START_PARAGRAPH_\nThe recobbled cut er en nyere versjon av filmen som er redigert etter Richard Williams\'opprinnelige konsept. Filmen inneholder noen ufargede sekvenser og noen f\xc3\xa5 deler med storyboardtegninger og animasjonskonsept.\n_START_SECTION_\nPerspektivkonseptet i filmen\n_START_PARAGRAPH_\nMange av filmens bakgrunner var tegnet p\xc3\xa5 en m\xc3\xa5te hvor bakken var tegnet i et flatt perspektiv og husene var tegnet i forskjellige realistiske perspektiv i ett og samme bilde. Mens bakgrunnene var tegnet i et forvridd perspektiv, er karakterene tegnet i et normalt horisontalt perspektiv, noe som ser naturlig ut i helhetsbildet._NEWLINE_Richard Williams har i denne filmen gitt seg mange friheter i bakgrunnskonseptet. Han har i flere tilfeller tegnet normale bakgrunner med realistiske perspektiv.'